ETXEBARRIETA LEGRAND (EH Bildu, 2018-05-31):
El número menor de detenciones, que haya un número menor de mujeres detenidas, es la causa del problema.
Hau da esaten ari gara inbisibilizazio arazo larri baten aurrean gaudela, emakumeak ez direla segurtasun politiken erdigunean kokatzen espetxe sistemarekin gertatzen den bezala, kopuru txikiago batekin aurkitzen garelako, baina horregatik, edo horrek ez du esan nahi haien berezitasunak eta aniztasun hau kontuan hartutako politika berezituak egin behar ez ditugunik eta hori zen nolabait hemen isladatzen saiatzen ari ginena.
Berdintasun plan horren barruak atxiloketa unearen inguruko ildo berezitu bat egin behar zela zen ikerlan honek nolabait azpimarratzen zuena edo mahai gaineratzen zuena, eta ikusten genuena orain arte ez dugu esaten ezer egin ez denik, baina hobetzeko asko dagoenik bai, bestela zertarako egin da egin den ikerlana hori? Zertarako ditugu hor dauden ondorioak? Hor uzteko?
Bueno, nik uste dut heldu eta proposamenak egiteko garaia dena, ez esateko berdintasun planean txertatuko dugula. Eta bai, desgranatzen saiatu ginen, puntu ezberdin pila bat sartzen saiatu ginen hain zuzen hor zegoen lan hori heltzeko nolabait, horri zukua ateratzen saiatzeko.
Ez dakit hainbat gai atera dira eta horietako bat, eta ados gaude, denuntzia edo salaketa gurutzatuen kasua ez dagokiela soilik Ertzaintzari, argi eta garbi. Baina ez dugu uste jakinarazpenarekin nahikoa dela eta hor eskatzen genuena nolabait ikerlan bat egitea beraiek badaukatelako informazioa, haiek direlako etengabeko informazio hori jasotzen dutenak. Horrekin zer egin dezakegu? Horri aurre egiteko zer egin dezakegu? Arazo bat daukagulako eta ikerlanean bertan ere planteatzen zen, arazo hasi besterik ez den eta handitzen uzten baldin badiogu arazo potolo baten aurrean...
...arazo bat daukagulako eta ikerlanean bertan ere planteatzen zen. Arazo hasi besterik ez den eta, handitzen uzten badiogu, arazo potolo baten aurrean aurkituko garelako.
Beraz, esaten genuen, zuek adierazi duzue, hainbat neurri betetzen dira, beno ba, betetzen badira, zer zentzu dauka ikerlan honek? Zer zentzu dauka proposamena egiten jarraitzea? Apaga y vámonos.
Ez dakit, karpeta itxiko dut eta ez gara berriro proposamenekin etorriko. Ez da hori. Eta uste dut ez dela hori zalantzarik gabe, planteatu duzuena.
Baina noski, xehetasunetara jo dugu, proposamen konkretuagoetara jo dugu, berdintasun planean ikuspuntu hau txertatzera jo dugu, uste dugulako beno, mahai gainean jarri diguten materiala nahikoa dela horri heltzeko eta hobetzen jarraitzeko, edo eginda ez dagoenari ekiteko ere bai.
Zeren berdintasun formakuntzaz hitz egin duzue, baina, hain zuzen, guk hemen hitz egiten ari garena da detentzio unean ematen diren egoerei aurre egiteko berdintasun edo ikuspuntu feminista hori izateak zein eragin izango duen.
Eta hain zuzen, paternalismo horri aurre egiteko. Hori da kontrako edo gertatzen ari den arazoetako bat eta hori, informe horretan agertzen zen kontuetako bat zen.
Eta ulertzen dut, Llanos andrea, planteatzen zenuen zalantza hori. Baina nik uste dut, edo beno, umiltasunetik, baina genero ikuspegia txertatzea horri aurre egiteko izan behar duela, azkenean, neutraltasunez hitz egiten dugunean, kamuflatutako neutraltasun batetaz ari garelako; erdigunean, orain arteko politikak gidatu dituztenak, erdigunean orain arteko politiken norabidea norri markatu diogun hori zegoelako, hau da, gizonezko konkretu bat zegoelako, gainera.
Orduan, emakumeak txertatzean, bere berezitasunak izango ditu, baina ez dadila izan kalterako, zalantzarik gabe, izan dadila hobetzeko.
Eta hau ez dio soilik mesede egingo atxilotuak izango diren edo izan daitezkeen emakume horiei. Uste dugu guztiei mesede egingo dien zerbait dela.
Ustezko neutraltasun hori apurtzeak eta aniztasunetik begiratzeak denei mesede egingo dien eta beti positibora ekarpenak egiteko aukera emango duen zerbait badelako.
Beraz, amaitzeko, sexu erasoen protokoloen inguruan sortu den zalantzarekin, inondik inora ez gabiltza esaten hau denik gehien ematen diren espazio bat, edo hori aditzera ematen baldin bazuen, beste idazkera formula bat onartzen genuen, zalantzarik gabe, onartuko genuen, zalantzarik gabe.
Baina sexu erasoen kontrako protokoloak toki, lantoki eta espazio guztietan egon behar dira. Eta hona ere ekartzen baldin badu, Legebiltzarrera ere ekartzen baldin badugu hori, esaten ari naiz hemen bortxatzaile gehiago daudenik? Ez.
Espazio honek, hori ere bai behar duela esaten dugu, besterik gabe. Prebentzioaren ikuspuntutik eta, inoiz gertatuko bada, horri aurre egiteko mekanismo guztiak ditugula ziurtatzetik, edozein enpresatan egiten den bezala, esaten zen moduan, hemen ere egon behar duelako.
Besterik gabe, arazoa baldin bazen, zer aditzera ematen zuen, hitz egiteko prest ginen eta beste modu batean erredaktatzeko prest.